Številka: 844-01/2024-4

Datum: 06. 11. 2024

**Ocenjevanje škode v kmetijstvu zaradi posledic POZEBE 2024**

Občina Komen pričenja z zbiranjem vlog oškodovancev, ki so utrpeli škodo na kmetijskih pridelkih zaradi posledic pozebe v obdobju od 17. – 22. aprila na podlagi Sklepa Ministrstva za obrambo, Uprave RS za zaščito in reševanje št. 844-11/2024-23 DGZR z dne 28.10.2024. Oškodovanci lahko škodo prijavite tako, da izpolnite predpisani ***Obrazec 2 – Ocena škode v tekoči kmetijski proizvodnji na pridelkih, povzročene po naravni nesreči***, ki je dostopen spodaj ali ga dvignete na sedežu občine.

Obrazec mora biti **podpisan** **(2 podpisa)** in obvezno vsebovati naslednje podatke:

1.4 Ime in priimek nosilca kmetijskega gospodarstva

1.5 Davčna številka nosilca

1.6 Naslov nosilca

1.7 KMG-MID iz registra kmetijskih gospodarstev

1.8 Številko TRR

1.9 Prejel občinska sredstva (pomoč): **NE**

**2. Ocena škode (tabela):**

A: GERK:**številka GERK-a**

B: Vrste kulture ali nasada: **vpiše se podatek iz priloge *SEZNAM KULTUR***

C: Šifra: **vpiše se šifro iz priloge *SEZNAM KULTUR***

D: Razred donosa: **se ne vpisuje**

E: Zmanjšanje letnega pridelka v %: **dejanski odstotek poškodovanosti**

F: Površina pošk. kult. v GERK-u (ar): **dejanska poškodovana površina kulture v arih v navedenem GERK-u. V kolikor sta v istem GERK-u dve kulturi ali več, se vpiše isti GERK za vsako kulturo posebej in pri površini vpiše zgolj površino vpisane kulture. Na primer: GERK 123456, površine 100 ar; GERK 123456 grozdje rdeče za pred. (30010) površine 70 ar, GERK 123456 grozdje belo za pred. (30020) površine 30 ar.**

G: Škoda EUR: **se me vpisuje**

H: Zavarovalna št. zav. police: **vnese se številko zavarovalne police, kdor ima pridelek zavarovan pri zavarovalnici. Če pridelek ni zavarovan, se v to polje ne vpisuje ničesar**

V kolikor potrebujete dodaten prostor v tabeli Ocena škode za vnos GERK-ov, uporabite Dodatno prilogo k Obrazcu 2.

**3. Možnost za kmetijsko dejavnost: se ne izpolnjuje**

Poleg vseh zahtevanih podatkov na Obrazcu 2, pripišite tudi **vašo telefonsko številko in e-pošto.**

Pri prijavi škode v tekoči kmetijski proizvodnji na pridelkih, se upošteva 45. člen Uredbe o metodologiji za ocenjevanje škode (Ur. l. RS, št. 67/03, 79/04, 33/05, 81/06 in 68/08), ki določa, da se škoda na kmetijskih pridelkih, ki jo povzročijo neugodne vremenske razmere, ocenjuje na kmetijskih pridelkih, določenih v objavljenem seznamu kmetijskih pridelkov, **če je uničenega več kot 30% običajnega letnega pridelka.**

Skladno s 49. členom Uredbe o metodologiji za ocenjevanje škode (Ur. l. RS, št. 67/03, 79/04, 33/05, 81/06 in 68/08), skupna površina prizadetih kmetijskih zemljišč mora biti **vsaj 1 ha primerljivih kmetijskih površin**. Za 1 ha primerljivih površin se šteje 1 ha njiv ali vrtov ali 2 ha travnikov ali ekstenzivnih sadovnjakov ali 4 ha pašnikov ali 0,25 ha plantažnih sadovnjakov, vinogradov ali hmeljišč ali 0,2 ha drevesnic, trsnic in matičnih hmeljišč ali 8 ha gozdov ali 5 ha gozdnih plantaž ali 6 ha barjanskih travnikov ali drugih površin.

Izpolnjene obrazce dostavite na naslov Občina Komen, Komen 86, 6223 Komen vključno do srede **20.11.2024.** Dodatne informacije dobite na telefonski števili 051 606 942 – Boštjan Frančeškin ali po e-pošti bostjan.franceskin@komen.si.

 **Župan**

**mag. Erik Modic**